Public procurement notice: Contract Notice
Published: 2020-03-17
Buyer: Περιφέρεια Ιονίων Νήσων - Περιφερειακή Ενότητα Κεφαλληνίας
Country: GR
Contract type: Services
Procedure: Open procedure
CPV classification: 71322000: Civil engineering design services | 71322500
Estimated value: 647213.92 EUR
Submission deadline: 2020-04-27
Award criteria: The most economic tender

Technical requirements: Η δημόσια σύμβαση αφορά στη μελέτη κατασκευής νέου οδικού άξονα, που θα συνδέει το Αεροδρόμιο Κεφαλληνίας (επαρχιακή οδός 6) με την επαρχιακή οδό 1 (Αργοστόλι - Πόρος), στην περιοχή της Κρανιάς. Η υπό μελέτη νέα οδός χωροθετείται στο νοτιοδυτικό τμήμα της Κεφαλονιάς και θα κινείται τόσο σε νέα χάραξη όσο και σε υπάρχοντα οδικά τμήματα. Κατά τα λοιπά, σύμφωνα με τα αναλυτικά έγγραφα της σύμβασης.
Πρόκειται για «δημόσια σύμβαση μελέτης» του άρθρου 2 §1 περ. 9α και «δημόσια σύμβαση άνω των ορίων» του άρθρου 2 §1 περ. 28 του N. 4412/16.
Η σύμβαση αφορά στην εκπόνηση μελέτης κατασκευής νέου οδικού άξονα που θα συνδέει το Αεροδρόμιο Κεφαλληνίας (επαρχιακή οδός 6) με την επαρχιακή οδό υπ' αρ. 1 "Αργοστόλι – Βλαχάτα – Πόρος διά Σιμωτάτων, Ατσουπάδων Μαρκόπουλου, Πάστρας και Τζαννάτων)” του Β.Δ. 24/6-2-1956 (ΦΕΚ-47/Α’/8-2-1956). Πέραν αυτού, η νέα οδός θα συνδέει τρεις υφιστάμενες επαρχιακές οδούς, την επαρχιακή οδό υπ' αρ. 6 "Αργοστόλι – Μεταξάτα – Σβορωνάτα ως παρακαμπτήριος Ε.Ο. 3" και ειδικότερα το παρακλάδι αυτής που είναι η οδός Αεροδρομίου (βλ. απόφαση ΔΜΕΟ/ε/423/29-6-2001), την επαρχιακή οδό υπ' αρ. 3 "Αργοστόλι - Μεταξάτα – Πεσσάδα διά Σπηλίων, Λακήθρας, Σπαρτιών, Κουντουράτων μέχρι Ε.Ο. 2" και την ως άνω επαρχιακή οδό υπ' αρ. 1 (Αργοστόλι – Πόρος κ.λπ.).
Σύμφωνα με την Προωθημένη Μελέτη Αναγνώρισης Οδοποιίας που έχει ήδη εκπονηθεί, πρόκειται για οδό κατηγορίας ΑΙΙΙ, χάραξης συνολικού μήκους 6,03 Km και ταχύτητας μελέτης Ve = 60 – 70 Km/h. Η οριζοντιογραφική χάραξη καταρτίστηκε σύμφωνα με τις ευρύτερες χωροταξικές δεσμεύσεις. Τα οριζοντιογραφικά γεωμετρικά χαρακτηριστικά καλύπτουν τις ελάχιστες απαιτήσεις της κατηγορίας ΑΙΙΙ. Τα μηκοτομικά χαρακτηριστικά της οδού είναι σύμφωνα με τις επιτρεπόμενες τιμές για την ταχύτητα μελέτης ανά τμήμα της οδού. Για την σύνδεση του τοπικού οδικού δικτύου με την νέα αρτηρία προβλέπονται διάφοροι ισόπεδοι κόμβοι. Τέλος, προβλέπεται η κατασκευή τεχνικών κάτω διάβασης και τεχνικών τοίχων αντιστήριξης σε θέσεις που απαιτούνται.
Έχει πραγματοποιηθεί η διαδικασία Προκαταρκτικού Προσδιορισμού Περιβαλλοντικών Απαιτήσεων του έργου και με την αρ. 235881/22-11-2017 (ΑΔΑ: 7Ι6ΧΟΡ1Φ-ΚΛΛ) πράξη του Τμήματος Περιβαλλοντικού και Χωρικού Σχεδιασμού της Δ/νσης Περιβάλλοντος & Χωρικού Σχεδιασμού Ιονίου, έχει εκδοθεί θετική γνωμοδότηση.
Μελέτη συγκοινωνιακών (οδικών) έργων, κατηγορία 10, που θα περιλαμβάνει προμελέτη και οριστική μελέτη κύριας οδού, συνολικού μήκους χάραξης περίπου 6,03 Km και ισόπεδων κόμβων, καθώς και οριστική μελέτη σήμανσης - ασφάλισης κύριας οδού και ισόπεδων κόμβων.
Τοπογραφική μελέτη, κατηγορία 16, κατά μήκος της προτεινόμενης χάραξης και σε επαρκή ζώνη πλάτους, η οποία θα συμπεριλαμβάνει αποτυπώσεις και κτηματογραφήσεις.
Μελέτη υδραυλικών έργων, κατηγορία 13, η οποία θα περιλαμβάνει προμελέτη και οριστική μελέτη αποχέτευσης - αποστράγγισης κύριας οδού και οχετών.
Μελέτη τεχνικών έργων οδοποιίας (στατικών), κατηγορία 8, που θα περιλαμβάνει το σχεδιασμό τεχνικών έργων κάτω διάβασης και τοίχων αντιστήριξης.
Μελέτη Η/Μ εγκαταστάσεων οδικών έργων, κατηγορία 9, που θα περιλαμβάνει την προμελέτη ηλεκτροφωτισμού οδικού τμήματος και κόμβων.
Γενικές μελέτες και ειδικότερα το Σχέδιο Ασφαλείας & Υγείας και ο Φάκελος Ασφάλειας & Υγείας (ΣΑΥ – ΦΑΥ), καθώς και τα Τεύχη Δημοπράτησης για τα όλα τα έργα του οδικού άξονα.
Κατά τα λοιπά το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης (Εγκ.-11/2018, ΑΔΑ: 6ΓΝΥ465ΧΘΞ-9ΟΒ και Υ.Α. ΔΝΣβ/1732/ΦΝ466/2019, ΦΕΚ-1047/Β’), οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, αναλύονται στα έγγραφα της σύμβασης (Τεύχος Τεχνικών Δεδομένων κ.λπ.).
Η συνολική προθεσμία της σύμβασης είναι 375 ημέρες από την υπογραφή της σύμβασης και ο καθαρός χρόνος εκπόνησης είναι 240 ημέρες.
Οι ειδικοί κανόνες για την εκπόνηση της μελέτης περιλαμβάνονται στις διατάξεις του N. 4412/16, άρθρα 182 έως 199 και στα έγγραφα της σύμβασης.
Ο καθαρός χρόνος ολοκλήρωσης του μελετητικού αντικειμένου ορίζεται σε 240 ημέρες. Τμηματικές προθεσμίες, σύμφωνα με το χρονοδιάγραμμα του τεύχους τεχνικών δεδομένων του Φακέλου Δημόσιας Σύμβασης.

Eligibility requirements: Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών 10, 16, 13, 27, 20, 21, 8 και 9 και που είναι εγκατεστημένα σε: α) κράτος - μέλος της Ένωσης, β) κράτος - μέλος του Ευρωπαϊκού Οικονομικού Χώρου (ΕΟΧ), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ’ και δ’ της παρ. 1 του άρθρου 77 του N. 4412/16. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α’ του N. 4412/16. Προς απόδειξη της καταλληλότητας για την άσκηση της δραστηριότητάς τους: (α) οι προσφέροντες που είναι εγκατεστημένοι στην Ελλάδα υποβάλλουν Πτυχίο Μελετητή ή Γραφείων Μελετών για τις ζητούμενες κατηγορίες μελετών 10, 16, 13, 27, 20, 21, 8 και 9. (β) Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης υποβάλλουν τις δηλώσεις και πιστοποιητικά που περιγράφονται στο Παράρτημα XI του Προσαρτήματος Α’ του N. 4412/2016. (γ) Οι προσφέροντες που είναι εγκατεστημένοι σε κράτος μέλος του ΕΟΧ ή σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη ζητούμενη δραστηριότητα. Κατά τα λοιπά σύμφωνα με τα αναλυτικά έγγραφα της σύμβασης.

Award value: 647213.92